safouaneb/arywiki huggingface dataset:
لألفية 3

لالفية التالتة هي الفية ف لفترة د بعد لميلاد ف التقويم لݣريݣوري، و هيّا لالفية لي كانعيشو فيها دابا. بدات ف 1 يناير 2001 و غادي تسالي ف 31 دجنبر عام 3000 (من لقرن 21 تال لقرن 30). لمجال ديال لابحات لمستقبلية كايدرس شنو يقدر يطرا ف هاد لفترة د الزمان و لفترات لي غادي يتبعوها. لقرن 27. لقرن 28. لقرن 29.
لألفية 2

لالفية التانية هي الفية ف لفترة د بعد لميلاد ف التقويم لڭريڭوري. بدات ف 1 يناير 1001 و سالات ف 31 دجنبر عام 2000 (من لقرن 11 تال لقرن 20). ف لالفية التانية كانلقاو فترات تاريخية بحال لقرون لوسطانية لؤروپية، لفترة الدهبية لاسلامية، لعاودولادة، لفترة د لانوار و لفترة لعصرية. ف لالفية التانية ستامر التحول ديال مركز لحضارة من السواحل ديال لبحر لبيض لمتوسط، كيما كان قبل ف لفترة لقديمة، ل مدون بعيدة عليه نسبياً بحال بغداد ف الشرق لاوسط، لقاهرة، لقيروان، و فاس ف شمال افريقيا ف فترة لولة، و من بعد امسطردام، پاري، و لندن ف غرب ؤروپا. ف لقرن 18، لعالم لغربي عرف تطور كبير بزاف لي تسمّا التباعد لكبير، ؤلا "لمعجزة لؤروپية"، و لي خلات الشعوب و لبلدان د ؤروپا تهرب حضارياً و قتيصادياً ل لڭدام على لحضارات لي سبقاتها ؤ تا لي كانت معاصراها. كا نتيجة ل هاد التطور، كان تسارع ديال التقدم الطيكنولوجي و لعلمي، لي عطا تورات متّابعين، و لي خلات مستوى لمعيشة و لمعرفة ديال بنادم احسن ب واهلي من اي فترة تاريخية دازت قبل. الزيادة د تعداد السكان ف هاد لالفية كانت اسرع من اي فترة تاريخية سبقاتها، و دازت من جوايه 300 مليون واحد ف عام 1000 ل 6 مليار عام 2000.
لألفية 1

لالفية اللولة هي الفية ف لفترة د بعد لميلاد ف التقويم لڭريڭوري. بدات ف 1 يناير عام 1 و سالات ف 31 دجنبر عام 1000 (من لقرن 1 تال لقرن 10). لالفية اللولة عرفات تحولات كبيرة، بحال سقوط لامبراطورية الرومانية لغربية (ف ؤروپا لغربية و شمال افريقيا)، تطور و نتيشار لمسيحية ف الشرق لاوسط، شمال افريقيا و ؤروپا، و ضهور لاسلام و نتيشارو ف اسيا و افريقيا. السكان د لعالم كان وصل تعدادهوم ل مابين 200 و 250 مليون.
لألفية 1 قبل لميلاد

لالفية اللولة قبل لميلاد ؤلا لالفية اللخرة قبل لميلاد هي الفية ف لفترة د قبل لميلاد. بدات ف 1 يناير عام 1000 قبل لميلاد و سالات ف 31 دجنبر عام 1 قبل لميلاد (من لقرن 10 قبل لميلاد تال لقرن 1 قبل لميلاد). ف هاد لفترة بانو و طاحو بزاف د لامبراطوريات، بحال لامبراطورية لاشورية الجديدة، لي خدات بلاصتها لامبراطورية لاخمينية. هاد اللخرة غادي تقضي حتا على لحضارة لمصرية لقديمة، و غادي تحتل مصر ف 525 قبل لميلاد. لحضارة الرومانية خدات لبلاصة ديال لحضارة لاتروسكية ف شبه ڭزيرة الطاليان. ف شمال افريقيا، بانو ممالك امازيغية بحال موريطانية و نوميديا، و كانت تا لحضارة لقرطاجية. هاد لفترة عرفات تا التحول من لعصر د لحديد ل لفترة لكلاسيكية لقديمة ف لعالم لقديم. ف لعالم الجديد (اميريكا الشمالية و الجنوبية)، تطورو اساليب لحياة د بنادم، و بانو مؤسسات دينية قوية لي ستافدو من طرقان و ريزوات تجارية غادية ؤ كاتكبر و كاتعقّد. ف هاد لالفية، التعداد د بنادم فوق لارض تضوبل، و داز من جوايه 100 مليون ف لبدية ديالها ل مابين 200 و 250 مليون ف اللخر ديالها.
لألفية 2 قبل لميلاد

لالفية التانية قبل لميلاد هي الفية ف لفترة د قبل لميلاد. بدات عام 2000 قبل لميلاد و سالات عام 1001 قبل لميلاد (من لقرن 20 قبل لميلاد تال لقرن 11 قبل لميلاد). ف هاد لالفية، الشرق لاوسط دار التحول ديالو من لعصر لبرونزي لوسطاني ل لعصر لبرونزي لمعطّل. لحضارات لي سيطرو تماكين ف النص اللول د هاد لفترة هوما لحضارة لبابيلية ف لعراق، و لمملكة لوسطانية د مصر. ف هاد لالفية تم تطوير لالفبائية (لحروف د لكتابة). لحضارة لميكينية ف ليونان و لامبراطورية لحيتية بانو ف النص د هاد لالفية. ف اللخر د لالفية، طرا النهيار د لعصر لبرونزي لمعطل، لي ماتو فيه بزاف د لحضارات و لامبراطوريات، و كان مرحلة نتيقالية ل لعصر د لحديد. بلايص خرين ف لعالم كانو باقين متخلفين حضارياً، و مازالو كيعيشو ف عصور لقبلتاريخ. ف هاد لالفية، التعداد د بنادم ف لعالم وصل اول مرة ل 100 مليون.
لألفية 3 قبل لميلاد

لالفية التالتة قبل لميلاد هي الفية ف لفترة د قبل لميلاد. بدات ف 1 يناير عام 3000 قبل لميلاد و سالات ف 31 دجنبر عام 2001 قبل لميلاد (من لقرن 30 قبل لميلاد تال لقرن 21 قبل لميلاد). ف هاد لالفية، بانو اول امبراطوريات كبار ف الشرق لاوسط، ف النتيقال من لعصر لبرونزي لمبكر ل لعصر لبرونزي لوسطاني. ف مصر، لفترة السلالية اللولة خلات بلاصتها ل لمملكة لقديمة. و ف بلاد بين لويدان، بانت لامبراطورية لاكادية. ف الشمال لغربي ديال لهند و ف پاكيستان ديال دابا، بانت لحضارة د وادي لهندوس لي طوّرات دولة مركازية. لعاداد د لبشري تزايد بشكل تقيل شوية ب موعدّال ديال التزايد د 0. 03% ف لعام، بعد نفيجار د السكان بسباب التورة النيوليتية و وصل ل جوايه 60 مليون بنادم ف لعالم كامل.
لألفية 4 قبل لميلاد

لالفية الرابعة قبل لميلاد هي الفية ف لفترة د قبل لميلاد. بدات عام 4000 قبل لميلاد و سالات ف عام 3001 قبل لميلاد (من لقرن 40 قبل لميلاد تال لقرن 31 قبل لميلاد). ف هاد لالفية، كانت لبدية د لعصر لبرونزي، لي فيه تّختارعات لكتابة و كان الساس لي منو بدا تدوين التاريخ. دوال مدون بانو ف سومر و مصر لقديمة. و الزراعة نتاشرات ف ؤراسيا. لعاداد د لبشري تزايد بشكل تقيل شوية ب موعدّال ديال التزايد د 0. 03% ف لعام، بعد نفيجار د السكان بسباب التورة النيوليتية و وصل ل جوايه 50 مليون بنادم ف لعالم كامل.
خط زماني د لموستقبال لبعيد

وخا مايمكنش يتكهّن بنادم ب لموستقبال ب يقينية، لفهم لحالي ديال الصيونص ف مجالات علمية مختالفة كيعطينا فكرة على بعض لاحدات لي غادي يطراو ف لموستقبال، بحال لاحدات لفلكية لي يقدر لانسان يتوقعهوم ب لحساب. ب لمعادلات ديال لفيزيك د لفرتيتات نقدرو نحسبو مدة نص لحياة ديال لعناصر لكيماوية لمشعشعة، و تا ديال لفرتيتات التحتدرية. مجالات خرين بحال لبيولوجيا التطورية لي كاتدرس التطور ديال لكائنات لحية، الجيولوجيا ديال طيكتونية د الصفايح، و الصوسيولوجيا تاهوما يقدرو يساهمو ب توقعات ديال احدات مستقبلية. خط زماني د لاحدات. احدات متعلقة ب لارض، لمجموعة الشمسية و لكون. جميع التوقعات لي متعلقة ب لموستقبال د لارض، لمجموعة الشمسية و لكون، خاصها تاخد ف عين ليعتيبار لقانون التاني د الطيرموديناميك، لي كينصّ بلي لقيمة ديال لانطروپيا (فقدان د الطاقة لي مايمكنش تخدّم على شكل جهد) ف اي سيستيم مسدود خاصها تّزاد معا مرور الزمان. متلاً، النجوم غادي يحرقو لمخزون ديالهوم د لهيدروجين كاملو ف شي وقت، و هاكا نجمة بحال الشمش غادي تحوّل ل عملاق حمر ملي تحرق لهيدروجين ديالها كلو، و تدوز ل لمخزون د لهيليوم. ف هاد لفترة غادي تسرط لكواكب لي قراب ليها، عطارد، ڤينوس، و يمكن تا لارض. فاش يتسالا لمخزون د لهيليوم تاهوّا، يلا تبازينا على لحسابات د لفلكيين، الشمش غادي تولي قازام بيض. مورا ما تغبر لمجموعة الشمسية ب واهلي، لمادة براسها غادي تبدا تفرتت، ملي لفرتيتات التحتدرية، بحال لپروطون غادي يوصلو ل نص لحياة ديالهوم. و تا لمحفرات لكحلين، ف موستقبال بعيد بزاف يقدرو يتلاشاو ب مفعول اشعاع هوكينڭ. حيت التسطيرة ديال لكون مسرّحة، ماشي معوّجة، لكون ف لغالب ماغاديش يتكركب على راسو ف بيڭ كرانتش (عكس بيڭ بانڭ) كيما كان متوقع قبل. ف زمان موستقبالي ماكيسالاش، اي حادات، وخا يكون حتيمالو صغير بزاف، بحال مخ بولتزمان، غادي يطرا ف شي وقت علّاقل مرة وحدة. احدات متعلقة ب بنادم و لحضارة د بنادم. لمسابر لفضائية ڤوياجر 1، ڤوياجر 2، پايونير 10، پايونير 11 و نيو هورايزون لي تصيفطو ف لعقود اللخرة، غادي يكمّلو الرحلات ديالهوم ف لفضاء، و كاين حتيمال ضعيف بزاف باش يزدحو ف شي كسدة كونية كيما كانت، يلا عتابرنا لحجم د لخوا مقارنة معا لمادة ف لكون. نوطات.
قاسيطة

قاسيطة (بلامازيغية: ⵇⴰⵙⵉⵜⴰ) هي مدينة صغيرة جات ف لاقليم د الدريوش، جهة الشرق. تيسكنو فيها 2675 واحد، على حسب لاحصاء د 2014. هي تابعة للاراضي ديال لقبيلة د ايث ثوزين و جات ف الطريق السريع اللي ما بين لحسيمة و تازة. لاصل د السمية. تسمات قاسيطة من لكلمة الصبليونية كاسيطا (casita)، اللي كاتعني الدار الصغيرة، غالبا حيت ملّي جاو الصبليون لقاو ف ديك لبلاصة دار صغيرة و سمّاو عليها لمنطقة كاملة.
خنزب

خنزب هو شيطان تيامنو المسلمين بلي تيجي لبنادم فصلا باش يخسرها عليه. ف السنة نبوية. ((انَّ عثمانَ بن ابي العاصِ اتى النبيَّ صلَّى اللهُ عليه وسلَّمَ فقال : يا رسولَ اللهِ. انَّ الشيطانَ قد حال بيني وبين صلاتي وقراءَتي. يُلَبِّسُها عليَّ. فقال رسولُ اللهِ صلَّى اللهُ عليه وسلَّمَ «ذاك شيطانٌ يُقالُ له خَنزَبٌ. فاذا احسستَه فتعوَّذْ بالله منه. واتفُل على يسارِك ثلاثًا» فقال : ففعلتُ ذلك فاذْهَبَه اللهُ عني)). تصرف على الوسوسة ديالو. تينفث بنادم على ليصر ثلاثة لمرات وليمن تاهوا ثلاثة ويڭول «اعوذ بالله من خنزب»، فراه تتمشي عليه لوسوسة ديالوا. لحكم ديالو. يمكن ليك دير هاكاك فصلاة.
فارواه ساندرز

فارواه ساندرز، لي سميتو لحقيقية فاريل ساندرز، تزاد ف 13 اكتوبر 1940 ف ليتل روك (اركانساس) ؤ مات ف 24 شتنبر 2022 ف لوس انجلس، لعاب ديال الساكسوفون ميريكاني و كيلعب الدجاز. حياتو. فارواه ساندرز واليديه كانو اساتدة ديال الموسيقا، تعرف ف المجال ديال الجاز ف اوكلند (كاليفورنيا) فبدايات ستينات. ف 1962، سكن ف نيو يورك و تكْنَّات عليه فارواه من طرف لي مومبر ديال ڭروپ ديال جاز سميتو "اركيسطرا سون را" (The Sun Ra Arkestra) ملي كان كيلعب معاهم. ف 1965 لعب ف لڭروپ ديال جون كولتران ملي هاد الفنان ديال الجاز المشهور بدا كيجرب ستيل جديد ديال جاز لي سميتو فري جاز. و فهاد الستيل فين نيت بان فارواه ساندرز. من بين الاعمال المشتركة المعروفة لي دار كينين لي معا "سون را" و معا اليس كولتران. لعب حتا معا ليون طوماس فواحد الطريقة سميتها "يودلينغ، لي زاد معاها الارتجالات لي كان كيدير فارواه، مع واحد الريتم ديال فري جاز، وحتا بعض النصوص الدينية و الروحية (و اهتم بالخصوص ب الاسلام) و بغا يدير واحد الرجوع للموسيقى لافريقية. فارواه ساندرز كيتعتابر من مؤسسين ديال جونر جديد ديال الجاز سميتو اتنو جاز (ethno-jazz) و هو حتا من الفنانين لي قادو حركة الفنون ديال الناس الافارقة (Black Arts Movement) توفا ف 24 شتنبر 2022 ف لوس انجلس، و هو عندو 81 عام.
خوان ݣارايسابال

خوان ڭارايزابال هو فنان مفاهيمي، نحّات وفنّان تشكيلي. هو فنان متعدد المواهب، تجرّب حتى الرسم، وفن الفيديو، وتركيبات ديال الضو والصوت. ومعروف عالمياً بالمنحوتات العمومية الضخمة ديالو. المشروع الشخصي ديالو "Memorias Urbanas" (ذكريات حضرية) كيرجع عناصر معمارية كانت غبرات، باستعمال هياكل منحوتة والضو، والفضاءات الحضرية اللي عندها اهمية تاريخية. تولد ف مدريد عام 1971. المسيرة الفنية. «قرا الفنون التشكيلية ف IB67»، ف مدريد، كمّل قرايتو العليا ف CESEM، ف ريمس، فرنسا، وكان كيجمع بين بداياتو الفنية وخدمة تحويل الفضاءات واللوفتات، وهكّا خدا تجربة مع مواد مختلفة. دابا، كيخدم بين برلين ومدريد ف ف التدخلات المفاهيمية فالفضاءات العمومية. كيصاوب بيديه جزء كبير من الاعمال ديالو، وكيستعمل تقنيات حدادة الحديد والفولاذ، والاضاءة، والنجارة، البناء، والمواد البلاستيكية. حياتو الشخصية. بين 1998 و 2007، قطع القارة الافريقية على مراحل مختلفة من مدريد حتى لـ كيپ تاون. دابا، كيعيش وكيخدم بين برلين ومدريد، وكيوفق هادشي مع ورشات مؤقتة لمشاريع خرة. هو اب لـ جوج بنات.
التفرڭيعة د مراكش 2011

التفرݣيعة د مراكش 2011 كانت عملية ارهابية لي طرات ف 28 ابريل 2011 ف مراكش، و لي مكنين عليها تفرݣيع ديال ارݣانا، حيت طرات ف فقهوة ارݣانا لي جات ف جامع الفنا فمراكش، و لي قتلات 17 واحد و جرحات 20 واحد خرين و كانو من جنسيات مختالفة. العملية الارهابية. فلبدية ديال ماي، جماعة القاعدة فالمغرب لاسلامي خرّجات بلاغ كتقول بلي ماعندها حتا علاقة بهاد الهجمة: "كاننفيو اية صلة معا هاد التفرݣيع، و معندنا حتا دخل فهاد العملية. ولكن كاناكدو بلي من الاولويات ديالنا هيا نحاربو ليهود والصليبيين و نهاجمو المصالح ديالهم، ولكن كانختارو البلاصة و الوقت المناسبين باش مانقيصوش مصلحة الامة وداكشي لي كاتدير باش تحرر" السيمانة لي وراها، وزارة الداخلية د لمغريب شدات بزاف ديال المشتبه فيهم عندهم علاقة معا القاعدة. 28 اكتوبر 2011، المشتبه به الرئيسي تحكم عليه بالاعدام و هاداك لي كان كيعاونو تحكم عليه بالمؤبد. من بين هادوك 7 لخرين، 4 تضربو ب 4 سنين ديال الحبس و 3 لخرين ب عامين. المغرب عمرو وقع فيه شي عمل ارهابي قتل الناس من ماي 2003 فتفرݣيعات ديال كازا لي قتلو 41 واحد. مصادر. مزاود.
داڤيد ݣيطا

پيير داڤيد ݣيطا (Pierre David Guetta)، لمعروف ب داڤيد ݣيطا (تولد ف باريز ف 7 نونبر 1967)، هو دي دجي و منتج د لموسيقا لالكطرونية فرانساوي. داڤيد ڭيطا عندو اصول مغريبية من جيهت بّاه لي كان مغريبي يهودي اصلو من تطوان.
كازابلانكا (توضيح)

هادي صفحة د التوضيح، كلمة كازابلانكا ؤلا كاسابلانكا يمكن يكونو عندها هاد لمعاني:
جيت كون دو

جيت كون دو (الكانتونية: Jitkyùndou 截拳道، الانجليزية : Jeet Kune Do او JKD) وتاتعني (طريق القبضة المعارضة " Way of the Intercepting Fist ") هي فلسفة وفن تدبزا واخد الاسس ديالو من بزاف تاع رياضات اسسها بروس لي عام 1967. مبدا هاذ الفلسفة كيما مكتوب فشعار ديالها 以無法為有法、以無限為有限 (اللاطريقة هي الطريقة، واللاحدود هي الحدود). وهي فلسفة ماتاتحكمش المقاتل بشي اسلوب ولاكين تتوجه الافكار ديالو. وتاتقسم فيها دبزا: ل: (البونيا، ركيل، الاشتباك والمطارحة) فعام 2004 قررات موؤسسة بروسلي تعطي هاذ الاسلوب سمية 振藩截拳道، ليتاتعني (طريقة بروس لي للقبضة المعارضة).
سعيد فتاح

سعيد فتاح، تزاد ف 15 يناير 1986 ف كازا، كوايري مغريبي دولي كان كيلعب ميليو. لكاريير ديالو. تولد ف درب السانيا ف مدينة قديمة، بدا كيلعب ف لفرقة ديال دربهم و كان المدرب ديالو هو خالد عمراني لي مكنين عليه قيبو. ف لفراقي. الراجا. ملي كانت عندو 10 سنين، كانت الفرقة فين كيلعب لاعبين ضد لمينيم ديال الراجا و ربحوهوم، لمودريب ديال لمينيم د راجا ختار 5 ديال لعابا و دخلهوم لمدرسة ديال الراجا. فتاح لعب اول ماتش ديالو معا پروميار ايكيپ ديال راجا ف 2004، و من تما و هوا كيلعب تيتولير معا راجا، لي كانت دات البوطولا ف 2009. ف دجنبر 2010 قرر يمشي من راجا ل لويداد. لويداد. ف يناير 2011، فتاح مشا للويداد و لعب ف جوج ديال شامپيونز ليݣ (عصبة ابطال افريقيا)، و وصل معاهم للفينال ف 2011 لي خسرو ضد الترجي التونسي. معا لمونتاخاب. لبدايات ديالو معا المغريب. مشا للمونتاخاب ف 2011 و لعب ماتش ديال التاهل ل لكان 2012، ملي داز لمونتخاب باش يلعب ف لكان ما عاودش تعزل باش يلعب معاهم لا هو لا محمد برابح. لپالماريس. معا الراجا معا لويداد
الأمير مولاي عبد الله بن محمد العلوي

مولاي عبد الله تزاد ف 30 يوليوز 1935 و مات ف 20 دجنبر 1983 ف الرباط، هو امير علوي و من العائلة الملكية المغربية، و الولد الثاني ديال المليك محمد الخامس، و خو الماليك حسن التاني. حياتو. الصغُر ؤ لقراية. مولاي عبد الله تزاد ف ماي 1935، مولاي هيشام، ولدو الكبير قال بلي جدو، محمد الخامس كان كيعيط لمولاي عبد الله "سيد لعزيز". قرا مولاي عبد الله ف لمدرسة لمولوية د رباط، لي صاوبها محمد الخامس ف 1942. حياتو لعائلية. ف 1961، مولاي عبد الله تزوج ب لمياء الصلح، بنت واحد من رؤساء ديال ملجس لوزارا اللبناني، رياض الصلح. لمياء كانت اول مرا ماشي من السلالة العلوية لي ولات عندها لقب اميرة (ثاني وحدة غادة تكون لالة سلمى ملي تزوجات ب لماليك محمد السادس). مولاي عبد الله ولد جوج دراري و درية، لي كانو ولاد عم محمد السادس و لامير مولاي رشيد. لموت ديالو. مات ف 20 دجنبر 1983 (علا 48 عام)، القبر ديالو كين دابا ف ضريح د محمد الخامس فين كينين القبورا ديال باه محمد الخامس و خوه لكبير الحسن التاني.
لوغة

اللوغة هي واحد الوسيلة صاوبها الانسان باش يتواصل مع بعضو لي ف لعادة كاتكون ب الصوت ؤلا لكتابة، ولاكين تقدر تكون تا ب لايمائات و لاشارات (لوغة د لاشارات).
أليف ساتار

اليف علي بن محد ساتار (مزيود ف 19 شتنبر 1990) هو موغني و مومتيل ماليزي.
تامدروست

تامدروست (بلامازيغية: ⵜⴰⵎⴷⵔⵓⵙⵜ) هوّ دوار دوار مجمع كاين ف جماعة تانسيفت، دائرة اڭدز، اقليم زاڭورة، جهة درعة تافيلالت ف لمغريب. هاد دّوار كينتامي ل مشيخة تانسيفت الثانية لي كتضم 5 د دّواور. لعاداد د سّكان ديالو واصل ل 894 شخص على حساب لاحصاء الرسمي د عام 2014. هاد الدوار بعيد على سطات ب 9 كيلوميطر، و على الدار لبيضا ب 51 كم. تامدروست تيدوز فيه التران، و فيه باراج (سميتو كدية لڭرن) جا على لواد اللي تا هو سميتو تامدروست. احصائيات. احصائيات عامة. عدد السكان ديال تامدروست تزاد ب 3625. 0% و عدد لفاميلات تزاد ب 3350. 0% مابين 2004 و 2014. ف 2014، عدد لبالغين كان 599 واحد، منهوم 286 دكور و 313 نتوات. الجواج و لولادة. ف 2014، نسبة د الجواج ف تامدروست واصلة ل 6. 2%، و لموعدّال د لعمر عند الجواج اللولاني هوّ 29. 7 عام (32. 0 عند الرجال، 26. 7 عند لعيالات). لخصوبة عند لعيالات واصلة ل 4. 3، و لخصوبة لكاملة ل 1. 4. التسكويل. ف 2014، نسبة د التسكويل واصلة ل 93. 2%، و نسبة د لامية واصلة ل 49. 6%. لخدمة. ف 2014. نسبة د الناس النشيطين ف دوار تامدروست واصلة ل 32. 7%، و نسبة د الشوماج واصلة ل 12. 8%. نوطات.
محمد أمقران

محمد امقران (مزيود ف 1938، توفى ف 13 يناير 1973) كان ضابط ديال السلاح الجوي دلمغريب، و كان تعدم مورا لمحاولة د الانقلاب د 1972 المعروف ب انقلاب الطيارين الخلفية ديالو. محمد امقران تزاد فريف ف 1938، ف 1963 تزوج ب ماليكة امقران (تزادت 12 غشت 1939) لي كانت عندها الجنسية المانية. كان عندهم ولد سميتو رشيد تزاد 3 فبراير 1964، و بنت سميتها ياسمينة تزادت 26 فبراير 1965. ليوتنان كولونيل امقران ولا لكوموندان ديال القشلة دلعسكر ديال قنيطرة، كانت هو لي مسؤول علا هاد لقشلة لي كانت فيها طيارات ميريكانيين ديال F-5. محاولة د لانقلاب. ف 1972، وزير الدفاع محمد اوفقير بدا واحد الخطة باش يقتل الملك الحسن التاني. و كانو عاونوه امقران و شي وحدين خرين. امقران كان الهدف ديالو من هاد لانقلاب هو يحارب الطبقة الحاكمة لي شفرات البلاد على حساب الراي ديالو. ف 16 غشت 1972، الملك الحسن التاني كان راجع من فرانسا ف بوينݣ 727 ديالو، جاو 4 ديال طيارات من قشلة ديال قنيطرة و هجهمو علا الطيارة ديال الماليك ملي دخلات للمغريب، واخا جاو فيها بزاف ديال القرطاسات ماطاحتش و لماليك تاهوا ماوقع ليه والو، و قدرو يحطو الطيارة فمطار رباط سلا. ملي الطيارا تحطات فلمطار، العساكريا المنقليب هجمو علا المطار و ماتو الناس فيها. لعواقب. نهار ديال لانقلاب، اوفقير عيطو ليه للقصر فين مات، الرواية الرسمية كاتقول بلي نتاحر ملي عرف بلي الانقلاب ماصدقش. امقران ملي عرف بلي العملية ماصدقاتش، هرب فواحد الهيليكوپطير لجبل طارق فين طلب اللجوء، كانو شدوه هو و الطاقم لي وصلوه فلهيليكوپطير فواحد الحبس و قالو ليهوم غير باش يحميوهم، ولكن ورا النقاش مابين الحكومة المغريبة و البريطانية، جات طيارا مغريبية لجبل طارق و هزات امقران و الطاقم ديال لهيليكوپطير و رجعاتهم للمغريب. وزير الخارجية ديال بريطانيا، سير اليك دوݣلاس هوم قال بلي كانو تافقو بلي ماغاديش يتعدمو. امقران تحكم عليه بالاعدام، و تعدم نهار 13 يناير 1973 بلقرطاس، و تدفن ف شفشاون نهار 15 يناير 1973. بزاف ديال الناس مشاو للݣنازا ديالو. 11 پيلوط تحكمو عليه بالاعدام مورا هاد المحاكمة ديال الطيارين، 35 خرين تضربو بلحبس و مشاو لتزمامارت. نهار لانقلاب، مشات مرتو ماليكة امقران و ولادو هربو من لمغريب، طلبات اللجوء من بريطانيا ولكن رفضو و خلصوهوم 37500£.
بزوليات

لبزوليات (ب، ب، السمية لعلمية: "mammalia") كلاص ديال لحيوانات السنسولية لي جات تحت من لكلاص لفوقانية ديال مولات ربعة د لاطراف. لبزوليات كاتميّز ب وجود غدة بزولية ف لكسدة ديالها لي كاتنتج لحليب و كاترضّع بيها وليداتها، التوفر ديالها على قشرة مخية جديدة، ب لاضافة ل فرو ؤلا شعر، و عضيّم وسطاني د لودنين. هاد لخاصيات كيميّزوهوم على الطيور و الزواحف، لي نفاصلو عليهوم تطورياً هادي علاين 300 مليون عام. كاينين جوايه 6400 نوع ديال لبزوليات، مقسّمين ل 29 تنضيمة. اكبر 6 د التنضيمات من حيت لعدد د النواع فيهوم دابا هوما ب هاد الترتيب: السمية. ف بزاف د اللوغات، لموقابيل ديال كلمة "بزوليات" مشتق من لموقابيل ديال بزولة، بحال لكلمة اللاتينية لي عطات ب النݣليزية و ب لفرانساوية، و ب لعربية لي عطات.
أنفاس (مجلة مغريبية)

انفاس (ب لفرونسي Souffles) هي واحد المجلة مغربية ادبية و سياسية كانت كاتخرج كل 3 شهور مابين 1966 و 1972، لعام لي تمنعات فيه، صاوبها عبد اللطيف اللعبي فلول بلفرونسي و من بعد ب لعربية. التاريخ ديالها. انفاس تصاوبات ف 1966 ف رباط من عند واحد المجموعة صغيرة ديال الكتّاب، الشعرا و الفنانين لمغاربا من بينهم عبد اللطيف اللعبي لي كان رئيس التحرير و لي مكلف بيها، مصطفى نيصابوري، محمد خير الدين، بيرنار جاكوبياك، محمد لمليحي، حميد حوادري، محمد فتحة. المجلة دغيا ولات واحد الطريقة باش الجينيراسيون جديدة ديال الفنانين، الروائيين و الشعرا بغاو يوصلو صوتهم و النظرة الجديدة لي ولات عندهم علا لمغرب لكبير بغاو يكونو ضد هاداك العقلية ديال العقدة ديال "بلي المستعمر حسن منا". من اول عدد ديال المجلة خرج، انفاس بعدات من هاداك التناقض التقليدي لي كان مابين المجلات و الثقافة لمكتوبة بلفرونسي و لعربية، انفاس شجعات علا الترجمة بين هاد لوغات و تعاون بيناتهم، و دارو 3 ديال الاعداد بجوج لوغات. اللوݣو ديال لمجلة كان هوا شمش كحلة كاتبري، لي كاتعني زعما التمرد و كيفاش بغاو ينشرو هاد لمجلة و شنو كاتدير فجميع نواحي لعالم لعربي و لخارج ديالو. من بعد واحد الاقبال لي عرفات لمجلة، جاو بزاف ديال الفنانين و الكتاب لي كانو معروفين ديك لوقت فدول العالم الثالث، بحال الطاهر بن جلون و محمد لوقيرة. ف 1968، ابراهام سرفاتي حتا هو دخل فالفريق ديال التحرير. ف 1969، خرجات واحد النسخة خاصة لي كانت موجة ل فيلسطين لي كانت سميتها "من اجل الثورة الفلسطينية". كانت خرجات هاد النسخة مورا ما خسرو لعرب فحرب 6 يام، و مورا هادوك المظاهرات لي ف فرانسا ديال ماي 68. ف هاد سياق، اللعبي و صرفاتي قالو بلي الادب مابقاش كافي، من تما و هوما كينقصو من الشعر ف لمجلة و ولاو كيلوحو مقالات عندها طابع سياسي كثر، و بلخصوص كانو عندهم توجه ماركسي لينيني، و كانو كيدويو علا مواضيع وطنية و عالمية بحال الصداع مابين فلسطين و يسرائيل، و علا محاربة ديال الاستعمار ف افريقيا، و حتا من السيستيم ديال الابناك ف لعالام و لپوليزاريو. ف 1970، اللعبي و الصرفاتي صاوبو واحد المجموعة سميتها الى الامام، هاد الݣروب كان سري و كان توجه ديالو ماركسي لينيني و كان عندو نفس الافكار ديال حركة 23 مارس لي تصاوب باش يكرمو الضحايا ديال موضهارات مارس 1965. انفاس ولات بحال واحد لوسيلة منين هاد الحركات ولالو كيعبرو علا راسهم و كيوصلو صوتهم للپيبليك. ف 1971، انفاس صاوبات النسخة ديالها ب لعربية. ف 1972، واحد ناشطين صحراويين بزعامة لوالي مصطفى السيد لاحو مقال ديالهم علا كيفاش خاصنا نرجعو الصحرا واحد البلاصة فين المغاربا لي باغين يثورو يقدرو يتجمعو تما و يكونو ف امان، و يقدرو من تما يطيحو النظام لي كان، و يطيحو لبورجوازيا كومپرادور. من ورا هاد لمقال علا الصحرا، لمخزن تدخل ف هادشي و منعو انفاس مورا ماخرجو 22 عدد بلفرونسي و 8 بلعربية. اللعبي و الصرفاتي تشدو فلحبس و عدبوهوم. مورا واحد الموجة ديال المساندة من عند لعالم كامل، اللعبي لي كان ديجا واخد جوائز ديال الشيعر و الاداب، اللعبي غادي يخرج من لحبس ف 1980. الصرفاتي لي كان تشد ف 1974 غادي يضرب 17 عام فلحبس حتا يخرج ف 1991، حيدو ليه الجنسية لمغريبية و خدا لوجوء ديالو ف فرانسا.
مولات ربعة

مولات ربعة د لاطراف ؤلا رباعيات لاطراف ؤلا طيتراپوضات (ب، السمية لعلمية: "Tetrapoda") كلاص فوقانية ديال لحيوانات لي كاتشمل كائنات منقارضة و كاينة دابا، منها الزواحف (بما فيها الديناصورات)، لبرمائيات، الطيور، و لبزوليات. الطيتراپوضات تطورات من فرع ديال كائنات برمائية ؤلا "نص مائية" (كاتقدر تعيش ف لما و فوق لرض)، و اقرب جد مشتارك ديال الطيتروپوضات لي عايشة دابا تّوجد ف لبدية ديال لفترة لكاربونية، هادي علاين 350 مليون عام. بشكل عام، الطيتراپوضات تقدر تكون بانت اول مرة ديجا من لفترة الديڤونية هادي 397 مليون عام. السمية. كلمة طيتراپوض مركبة من طيترا- لي جات من لي كاتعني "ربعة"، و پووص ب لي كاتعني "رجل".
ليڤيرپول إف سي

ليڤيرپول اف سي ولاّ لفرقة د كورة د ليڤيرپول (بلينݣليزية: Liverpool Football Club)، هيّا فرقة نݣليزية د لكورة كاتلعب ف لبوطولة النݣليزية اللولة. هاد لفرقة تاسسات عام 1892. التيران لي كاتلعب فيه سميتو انفيلد، و جا ف لمدينة د ليڤيرپول. التيران كيرفد 53. 394 واحد. لجوائز. ربحات ليڤيرپول بزاف د لجوائر و لبطولات ف لمسيرة ديالها، منها:
عبد اللطيف اللعبي

عبد اللطيف اللعبي تزاد ف فاس ف 1942، هو شاعر، كاتب و ترجمان مغريبي. صاوب مجلة انفاس ف 1966 لي كانت مهمة ف التغيير لي كان ف لمجال الثقافي ف لمغريب لكبير. غادي يتشد ف لحبس من 1972 ل 1980 و غادي يمشي ل فرانسا ف 1985 ياخد اللجوء. ربح جائزة ڭونكور د الشعر ف 1 دجنبر 2009، و لجائزة لكبرى د لفرانكوفوني لي عطاتها ليه لاكاديمية د لفرانساوية ف 2011. حياتو. تزاد ف فاس ف 1942، كانت عندو 14 عام ملي لمغريب خدا لاستقلال ديالو ف 1956. فهاديك لوقيتة كان ديجا بدا كيكتب. اول مرا غادي يعجبو الادب هو ملي قرا واحد لكتاب ديال فيودور دوسطوييڤسكي. قرا فجامعة ديال رباط، فالدراسات الفرانساوية. ف 1963 غادي يساهم باش يتصاوب المسرح الجامعي لمغريبي. كان استاذ ديال لفرونسي ف رباط ملي وقعو موضهارات مارس 1965 فين ماتو بزاف ديال التلامذ و الاباء ديالهم ملي كانو دايرين مظاهرة ضد واحد القرار ديال الحكومة لي بغات تغير السيستيم ديال التعليم ف لمغريب، و لي ماعجبش الناس. ف 1966، صاوب مجلة انفاس معا الشعراء محمد خير الدين و مصطفى نيصابوري. الرسامين محمد لمليحي و محمد شبعا تاهوما ولاو معاهم. بداو شوية شوية كيتحولو من غير الادب و الشعر حتا ولاو شوية كيدويو علا لمشاكل د لمجتمع و القتيصادية. مجلة انفاس خرج منها 22 عدد ب لفرونسي و 8 ب لعربية و اثرات بزاف علا المثقفين لمغاربة لي غالبا كيكونو ديال ليسار. ف لخر ديال 1960، اللعبي غادي يدخل فسياسا، بدا معا حزب التحرر و الاشتراكية، هاد الحزب لي صاوبو علي يعتا هو لي الحزب لي ولا الحزب الاشتراكي، و ف 1970 غادي يصاوب الحركة السرية ديال اليسار المتطرف، الى الامام. ف يناير 1972، تشد ف لحبس و عدبوه، ف 1973 تضرب ب 10 سنين ديال لحبس، و الدليل لي قالو كيبين بلي اللعبي كان كيتامر ضد النظام هم واحد الاعداد ديال مجلة انفاس. غادي يتشد ف لحبس ديال قنيطرا فين غادي يولي الحباس رقم 18611. مورا 8 سنين و نص ديال لحبس، ف 1980، غادي يخرج من لحبس هو و واحد صحابو، و هادشي بلفضل ديال واحد الحملة عالمية كاتطالب باش يطلقوه. 5 سنين من بعد ما طلقوه غادي يمشي لفرانسا و غادي يولي كيكتب ف بزاف ديال لي جونر. عبد اللطيف اللعبي و مراتو جوسلين كانو عندو 2 دراري و بنت، ياسين تزاد ف 1965، هند ف 1966 و قدس ف 1972. ف 30 نونبر 2007 غادي يشد الدكتورة الشرفية من لجامعة د رين 2. ف 2008 غادي يربح جائزة روبرت ڭانزو. ف 2009 غادي يربح جائزة ڭونكور د الشعر. ف 2011 غادي يربح لجائزة لكبرى د لفرانكوفوني. ف 2017 غادي يربح لجائزة ديال الشعر دلميكسيك "نوڤو سيڭلو دو اورو". ف 2015 غادي يكتب قصيدة "اشهد" مورا الاعمال الارهابية ديال باريس 10 يناير 2015. الكتابا ديالو ديما فيها الانسانية و كيحاول ديما يبقا يدوي علا العدالة و الحرية. قال "الشعر مازال ماغادي يحط السلاح". و كيحاول ديما، ب الشعر ديالو باش يخلق حوار ديال بصح باش يرجع السلم مابين الثقافات المختالفة، الكتاب ديالو غادي يترجم لبزاف ديالل لوغات، قال : "الشعر هو لي بقا ل بنادم باش يعلن الكراما ديالو، باش مايبقاش مقاب غي الارقام، و باش الانفاس ديالو تبقا ديما كينا ف الغوتة ديالو تال ديما". ف اكتوبر 2018، غادي يلوح جوج ديال المجلدات لي جمع فيهم ڭاع الاعمال ديالو الشعرية. مراتو جوسلين اللعبي نشرات بزاف ديال الكتوبا، منهم "La liqueur d'aloès" (2005) و "Hérétiques" (2013).
علاين مولات ربعة

علاين مولات ربعة (ب، ب، السمية لعلمية "Tetrapodomorpha" ؤلا "Choanata") تقسيمة ديال لحيوانات السنسولية لي كاتشمل مولات ربعة، و اقرب ولاد عمومتها لحميات الزعانف. ف عصور جيولوجية قديمة كانو كائنات حية لي كيمتّلو حلقة مابين لبرمائيات اللولة و التيطروپوض (مولات ربعة)، بحال تيكطاليك لي كانو عندو مزايا ديالهوم بجوج، و عاش هادي 375 مليون عام.